Tabernaculum Alexandri Magni symposiacum
Tabernaculum symposiacum a rege Alexandro Magno in urbe Susis adhibitum est posteaque in expeditione sua in Bactriam et Indiam. Centum triclinia continuit. Ibi fortasse celebratae sunt nuptiae Macedonum et Persarum, nisi in regione Carmania id tabernaculum a diluvio iam destructum esset. Fuit fortasse idem tabernaculum quo reges Achaemenidae utebantur; alii adsimilant ad tabernaculum iam ab Alexandro usitatum quando Dii in Macedonia anno 335/334 a.C.n. morabat. Tabernaculum a Charete Mytilenaeo, qui regi nomenclator ex officio admissionis merebat, minutim descriptum est; quae descriptio ab Athenaeo (Charete adscripta) et ab Aeliano (Varia historia 8.7, sine Charetis nomine) citata est. Proponitur etiam Ephippum idem tabernaculum descripsisse atque hanc descriptionem ab Aeliano (Varia historia 9.3) Polyaenoque et Phylarcho sine nomine Ephippi citatam esse.